Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 589/14/6613	Žiar nad Hronom, 11.2.2015
EEČ : 2-52-19-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako zákonný otec maloletej XXXXX, narodenej XXXXX si od mesiaca júl 2014 až do 15. 09. 2014, v meste XXXXX  a všade inde, kde sa zdržiaval, riadne neplnil svoju povinnosť vyplývajúcu mu zo zákona o rodine, ktorá mu bola určená aj rozsudkom Okresného súdu XXXXX č.k. XXXXX zo dňa 10. 06. 2004, právoplatným dňa 01. 07. 2004 a to prispievať na  výživu maloletej XXXXX  sumou vo výške 49,80 Eur  mesačne, vždy do 15. dňa v mesiaci vopred k rukám matky XXXXX, narodenej XXXXX, trvale bytom XXXXX č. 413, XXXXX, okres XXXXX čím zapríčinil za toto obdobie v  neprospech  XXXXXj dlh na výživnom v celkovej výške 149,40 Eur, pričom tohto konania sa dopustil aj napriek tomu, že už bol trestným rozkazom Okresného súdu XXXXX č.k. XXXXX zo dňa 18. 12. 2012, právoplatným dňa 31. 12. 2012, za prečin zanedbania povinnej výživy podľa    § 207 ods. 1, ods. 3 písm. c/ Trestného zákona odsúdený k trestu odňatia slobody v trvaní 30 mesiacov, výkon ktorého mu bol podmienečne odložený na skúšobnú dobu v trvaní 4 rokov,

lebo zanikla trestnosť činu

Odôvodnenie:
Uznesením vyšetrovateľa  OR PZ XXXXX sp.zn. XXXXX zo dňa 27. 11. 2014 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, narodenému XXXXX,   za prečin zanedbania povinnej výživy podľa § 207 ods. 1, ods. 3 písm. c/   Trestného zákona na tom skutkovom základe, že si ako zákonný otec maloletej XXXXX, narodenej XXXXX, si od mesiaca júl 2014 až do súčasnej doby, v meste XXXXX  a všade inde, kde sa zdržiaval, riadne neplnil svoju povinnosť vyplývajúcu mu zo zákona o rodine, ktorá mu bola určená aj rozsudkom Okresného súdu XXXXX č.k. XXXXX zo dňa 10. 06. 2004, právoplatným dňa 01. 07. 2004 a to prispievať na  výživu maloletej XXXXX  sumou vo výške 49,80 Eur  mesačne, vždy do 15. dňa v mesiaci vopred k rukám matky XXXXX, narodenej 26. 06. 1981 v Žiari nad Hronom, trvale bytom XXXXX č. XXXXX XXXXX, okres XXXXX čím zapríčinil v  neprospech  XXXXX dlh na výživnom v celkovej výške 249,--Eur, pričom tohto konania sa dopustil aj napriek tomu, že už bol trestným rozkazom Okresného súdu XXXXX zo dňa 18. 12. 2012, právoplatným dňa 31. 12. 2012, za prečin zanedbania povinnej výživy podľa § 207 ods. 1, ods. 3 písm. c/ Trestného zákona odsúdený k trestu odňatia slobody v trvaní 30 mesiacov, výkon ktorého mu bol podmienečne odložený na skúšobnú dobu v trvaní 4 rokov.

Obvinený XXXXX  potvrdil, že si svoju vyživovaciu povinnosť voči  svojej dcére maloletej XXXXX  naozaj od mesiaca júl 2014 do súčasnej doby neplnil. Nemal totiž dostatok finančných prostriedkov, nakoľko bol nezamestnaný a nemal žiadny príjem. Navyše začal mať problémy so srdcom. Z tohto dôvodu je  od 19. 09. 2014 do súčasnej doby práceneschopný, pričom od 19. 09. 2014 do 22. 09. 2014 bol aj hospitalizovaný  v XXXXX. v XXXXX. Svoj dlh na výživnom, za obdobie od mesiaca júl 2014 do súčasnej doby, nakoľko si je vedomý svojej povinnosti, však už poškodenej XXXXX uhradil a to tak, že dňa 16. 12. 2014 jej uhradil  sumu   300,--Eur a následne dňa 22. 01. 2015 jej  uhradil sumu 50,--Eur. Prisľúbil, že výživné si už bude v budúcnosti plniť riadne, pretože mu bol dňa 05. 01. 2015 rozhodnutím XXXXX vo výške XXXXXr mesačne.    

Svedkyňa - poškodená XXXXX vo svojej výpovedi uviedla, že obvinený  si vyživovaciu povinnosť voči svojej dcére - mal. XXXXX prestal plniť  od mesiaca júl 2014 do súčasnej doby.  Potvrdila však, že obvinený jej uhradil v druhej polovici mesiaca december 2014 sumu 300,--Eur a dňa 22. 01. 2015 sumu 50,--Eur. Zaplatil tak celý dlh na výživnom od mesiaca júl 2014, ako aj bežné výživné za mesiac január 2015. V súčasnej dobe tak nemá voči nemu žiadny dlh na výživnom. Taktiež uviedla, že maloleté dieťa  hmotnou núdzou netrpí. Má zabezpečené všetky základné potreby.   
	
	XXXXX súdu XXXXX č.k. XXXXX zo dňa 10. 06. 2004, právoplatným dňa 01. 07. 2004, bola maloletá XXXXX, narodená XXXXX zverená do výchovy a opatery matky XXXXX, pričom obvinenému bola uložená povinnosť prispievať na výživu maloletej XXXXX sumou 1.500,--Sk mesačne a to počnúc dňom právoplatnosti tohto rozhodnutia, vždy do 15. dňa v mesiaci vopred k rukám matky.  

Zo správy ÚPSVaR XXXXX vyplýva, že obvinený je  vedený v evidencii nezamestnaných tohto úradu  od  01. 08. 2013, pričom od 19. 09. 2014 je práceneschopný, čo vyplýva aj z potvrdenia o dočasnej pracovnej neschopnosti predloženého do vyšetrovacieho spisu obvineným. 

Z prepúšťacej správy XXXXX vyplýva, že obvinený bol v tomto ústave hospitalizovaný od 1XXXXX

Z rozhodnutia XXXXX nachádzajúceho sa vo vyšetrovacom spise na č.l. 45. až 47., vyplýva, že obvinenému bol priznaný invalidný dôchodok vo výške 191,60 Eur mesačne.  Z odôvodnenia tohto rozhodnutia vyplýva, že miera poklesu schopnosti obvineného vykonávať zárobkovú činnosť je v dôsledku jeho choroby - 75%. 

Vzhľadom na vyššie uvedené skutočnosti bolo ustálené obdobie, kedy si obvinený mohol plniť vyživovaciu povinnosť voči maloletej XXXXX, avšak si ju z nedbanlivosti neplnil -  od mesiaca júl 2014 do 15. 09. 2014, čo je v celkovej výške 149,40 Eur. Obvinený však následne uhradil dlh na výživnom vo výške  350,--Eur, čo je výživné za obdobie od mesiaca júl 2014 až do súčasnej doby.

	Podľa § 86 ods. 1 písm. a/ Trestného zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu, 

Podľa § 215 ods. 1 písm. h/ Trestného poriadku,  prokurátor zastaví trestné stíhanie, ak zanikla trestnosť činu.

	Vzhľadom na to, že obv. XXXXX dodatočne uhradil dlh na výživnom v plnej výške a  nepravidelné plnenie vyživovacej povinnosti nemalo trvalo nepriaznivé následky na výživu oprávnenej osoby rozhodla som tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Andrea Banská
prokurátorka